*Kivonat a Jászberény Városi Önkormányzat Képviselő-testületének 2019. március 13-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***99/2019. (III.13.) határozata***

***A „Munkásszállások kialakítása” című pályázaton való indulásról és a szükséges önerő biztosításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) egyetért azzal, hogy a „Munkásszállások kialakítása” felhívásra Jászberény Városi Önkormányzat (a továbbiakban: Önkormányzat) pályázatot nyújtson be.
2. A Képviselő-testület az 1. pontban meghatározott projekt megvalósításához szükséges önerőt, azaz legfeljebb 85.000.000 Ft-ot - nyertes pályázat esetén - az Önkormányzat a megvalósítási időszakot érintő 2020. évi költségvetése terhére fogja biztosítani.
3. A Képviselő-testület felhatalmazza Dr. Szabó Tamás polgármestert a pályázattal összefüggő valamennyi szükséges jognyilatkozat megtételére, így különösen: a kapcsolódó nyilatkozatok, szerződések és megállapodások aláírására.

**Határidő:** folyamatos

**Felelős:** Dr. Szabó Tamás polgármester (a szerződésnek a Jászberény Városi Önkormányzat, mint megrendelő képviseletében történő aláírása vonatkozásában)

Hegyi István, a PH Városfejlesztési Iroda vezetője

Kiss József, PH Közgazdasági Iroda vezetője (2. pont vonatkozásában)

**Erről értesül:**

1. PH Közgazdasági Iroda – helyben,
2. PH Számviteli Iroda – helyben,
3. PH Városfejlesztési Iroda – helyben,
4. Jász-Nagykun-Szolnok Megyei Kormányhivatal – Szolnok,
5. Városfejlesztési Bizottság tagjai,
6. Pénzügyi és Költségvetési Bizottság tagjai,
7. A Képviselő-testület valamennyi tagja,
8. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. március 14.*

 *(Dr. Bessenyei Lilla)*

 *irodavezető*